ועדת הכלכלה, כנסת 16, פרוטוקול מספר 115, 2003-12-22 10:00

חברי הוועדה: מלי פולישוק-בלוך

קצרנית: סעיף 96 להצעת חוק המדיניות הכלכלית לשנת הכספים

שלום שמחון: סעיף 96 להצעת חוק המדיניות הכלכלית לשנת הכספים 2004 (תיקוני חקיקה), התשס"ד-2003 – תיקון פקודת המכרות.

שלום שמחון: בקשה לחלוקה לפי סעיף 121 לתקנון הכנסת.

שלום שמחון: הוועדה קיימה דיון ב-19 בנובמבר בנושא הזה.

שלום שמחון: שמענו את כל הצדדים.

שלום שמחון: הבנו שיש בעייתיות מסויימת עם הנתונים.

שאול צמח: אנחנו בדקנו את הנתונים כפי שהוצגו בוועדה על ידי חברות הכרייה.

שאול צמח: נוכחנו לדעת שיש אי התאמה בין הנתונים הכספיים או הדוחות הכספיים ובין נתוני הלשכה המרכזית לסטטיסטיקה.

שאול צמח: לא הצלחנו למצוא עד לרגע זה את ההסבר לזה, לכן נמשיך את הבדיקה ונראה מה הם הנתונים הנכונים.

שאול צמח: לפי זה נראה אם אנחנו ממשיכים עם ההצעה כפי שהיא, או שאנחנו מכניסים תיקונים בהצעה בהתאם למצב הענף בפועל.

שאול צמח: זאת הסיבה שביקשנו מהוועדה לדחות את הדיון בנושא הזה למועד מאוחר יותר, שהוא מועד שיתואם בין אגף התקציבים לוועדה.

לאה ורון: כשהמשמעות של דחיית הדיון היא שאותו סעיף לא יוכל לבוא למליאת הכנסת ביחד עם הצעת חוק המדיניות הכלכלית לשנת הכספים 2004.

לאה ורון: (תיקוני חקיקה).

שלום שמחון: אנחנו נציע לפצל את החוק הזה מחוק ההסדרים.

שלום שמחון: הוא ישוב לשולחן הוועדה אחרי הפיצול.

מל פולישוק-בלוך: למה לא לנצל את ההזדמנות ולבטל אותו לגמרי?

שלום שמחון: אם הוא יחזיר אותו בחזרה עדיף שהוא יהיה פה, כי אנחנו כבר התחלנו ללמוד את הנושא.

אתי בנדלר: ההליך שאגף תקציבים מבקש מהוועדה לבצע הוא הליך לפי סעיף 121 לתקנון הכנסת, שאומר כדלקמן: "הוועדה רשאית בכל עת, על פי יוזמתה, להביא לפני הכנסת הצעה שהכנסת רשאית לדון ולהביא בפניה רק חלק מחוק שהועבר לוועדה.

אתי בנדלר: הצעה כזאת תחשב כקריאה ראשונה חדשה של חלק החוק".

אתי בנדלר: הוועדה מחליטה להביא בפני המליאה לאישור את בקשתה לחלק את הצעת חוק המדיניות הכלכלית לשנת הכספים 2004 באופן שסעיף 96 לא ייכלל בנוסח שיובא לקריאה שנייה ושלישית.

אתי בנדלר: אם המליאה תאשר את זה, הוא ייחשב כאילו הוא עבר שוב קריאה ראשונה.

שלום שמחון: מי בעד פיצול?

שלום שמחון: ה צ ב ע ה בעד – 2 נגד – 0 נמנעים – 0

מל פולישוק-בלוך: אני בעד ביטול החוק.

מל פולישוק-בלוך: מצב השוק הוא כזה שאי אפשר להטיל מס נוסף על אנשי המכרות.

מל פולישוק-בלוך: זה לחנוק עוד יותר את מי שבקושי מתפרנס במדינת ישראל.

שלום שמחון: אנחנו החלטנו על הפיצול.

שלום שמחון: אנחנו נעביר את זה למליאה לאישור.